OSMO VANREDNO ZASEDANJE 20. jul 2011. godine (Prvi dan rada) (Sednica je počela u 17,30 časova. Sednicom predsedava Slavica Đukić-Dejanović, predsednik Narodne skupštine.)
Poštovane dame i gospodo narodni poslanici, otvaram sednicu Osmog vanrednog zasedanja Narodne skupštine Republike Srbije u 2011. godini. Na osnovu službene evidencije o prisutnosti narodnih poslanika, konstatujem da sednici prisustvuje 88, narodnih poslanika. Radi utvrđivanja broja narodnih poslanika prisutnih u sali, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Izvolite. Konstatujem da je u sali prisutno 126 narodnih poslanika i imamo uslov za rad. Obaveštavam vas da su sprečeni da sednici prisustvuju narodni poslanici: Aleksandra Janković, Mladen Grujić i Milan Dimitrijević. Saglasno članu 86. stav 2. Poslovnika Narodne skupštine obaveštavam vas da sam ovu sednicu sazvala u roku kraćem od roka utvrđenog članom 86. stav 1. Poslovnika, zbog potrebe da Narodna skupština što pre razmotri predloge zakona iz dnevnog reda koji je određen u Zahtevu 122 narodna poslanika za održavanje vanrednog zasedanja. Dostavljeni su vam Zapisnici sednica Trećeg vanrednog zasedanja Narodne skupštine u toku 2011. godine, Zapisnik sednice Četvrtog vanrednog zasedanja u 2011. godini i Zapisnik o radu Narodne skupštine Republike Srbije u Danu za odgovaranje na poslanička pitanja u vezi sa aktuelnom temom. Pošto današnjoj sednici prisustvuje većina od ukupnog broja narodnih poslanika, konstatujem da postoji kvorum za usvajanje zapisnika sa navedenih sednica, a što je predviđeno članom 88. stav 5. Poslovnika. Obaveštavam vas da je proverom u Službi za poslove Administrativnog odbora utvrđeno da na tom Odboru niko od narodnih poslanika nije dostavio u pisanom obliku primedbe na navedene zapisnike. Prelazimo na odlučivanje. Stavljam na glasanje Zapisnik sednice Trećeg vanrednog zasedanja Narodne skupštine Republike Srbije u 2011. godini, održane 15, 21. i 27. juna 2011. godine. Molim da se izjasnimo. Od 129 poslanika, za je glasalo 125. Konstatujem da je Narodna skupština usvojila Zapisnik sednice Trećeg vanrednog zasedanja Narodne skupštine Republike Srbije u 2011. godini, održane 15, 21. i 27. juna 2011. godine. Stavljam na glasanje Zapisnik sednice Četvrtog vanrednog zasedanja Narodne skupštine Republike Srbije u 2011. godini, održane 27. juna 2011. godine. Molim da se izjasnimo. Od 128 poslanika, za je glasalo 123. Konstatujem da je Narodna skupština usvojila Zapisnik sednice Četvrtog vanrednog zasedanja Narodne skupštine Republike Srbije u 2011. godini, održane 27. juna 2011. godine. Stavljam na glasanje Zapisnik o radu Narodne skupštine Republike Srbije u Danu odgovaranje na poslanička pitanja u vezi za aktuelnom temom održane 30 juna 2011. godine. Molim da se izjasnimo. Od 127 poslanika, za je glasalo 125. Konstatujem da je Narodna skupština usvojila Zapisnik o radu Narodne skupštine Republike Srbije u Danu za odgovaranje na poslanička pitanja u vezi za aktuelnom temom održane 30 juna 2011. godine. Poštovane dame i gospodo narodni poslanici, uz saziv Osmog vanrednog zasedanja Narodne skupštine Republike Srbije u 2011. godini, koje je sazvano na zahtev 122 narodna poslanika, saglasno članu 106. stav 3. Ustava Republike Srbije i članu 142. Poslovnika Narodne skupštine, dostavljen vam je Zahtev za održavanje Osmog vanrednog zasedanja, sa određenim dnevnim redom sadržanim u tom zahtevu. Kao što ste mogli da vidite, za Osmo vanredno zasedanje Nardone skupštine u 2011. godini, određen je sledeći D n e v n i r e d 5. Predlog Zakona o dopuni Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka, 6. Predlog Zakona o potvrđivanju Sporazuma između Vlade Republike Srbije i Vlade Republike Kipra o saradnji u oblasti odbrane, 7. Predlog zakona o potvrđivanju Memoranduma o razumevanju između Vlade Republike Srbije koje predstavlja Ministarstvo odbrane i Vlade države Kuvajt koju predstavlja Ministarstvo odbrane o zajedničkoj saradnji u oblasti odbrane, 8. Predlog zakona o potvrđivanju Sporazuma između Vlade Republike Srbije i Saveta ministara Republike Albanije o readmisiji lica koja nezakonito borave sa Protokolom između Vlade Republike Srbije i Saveta ministara Republike Albanije o sprovođenju Sporazuma između Vlade Republike Srbije i Saveta ministara Republike Albanije o readmisiji lica koja nezakonito borave. Predlog za spajanje rasprave. Narodni poslanik Gordana Čomić, na osnovu člana 92. stav 2. člana 157. stav 2. i člana 170. Poslovnika Narodne skupštine predložila je da se obavi zajednički načelni pretres o: Predlogu Zakona o izmenama i dopunama Zakona o zdravstvenoj zaštiti i Predlogu Zakona o izmenama i dopunama Zakona o zdravstvenom osiguranju, to su tačke 3. i 4. Zatim, zajednički jedinstveni pretres o Predlogu Zakona o dopuni Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka, Predlogu Zakona o potvrđivanju Sporazuma između Vlade Republike Srbije i Vlade Republike Kipra o saradnji u oblasti odbrane, Predlogu zakona o potvrđivanju Memoranduma o razumevanju između Vlade Republike Srbije koje predstavlja Ministarstvo odbrane i Vlade Države Kuvajt koju predstavlja Ministarstvo odbrane o zajedničkoj saradnji u oblasti odbrane i Predlogu zakona o potvrđivanju Sporazuma između Vlade Republike Srbije i Saveta ministara Republike Albanije o readmisiji lica koja nezakonito borave sa Protokolom između Vlade Republike Srbije i Saveta ministara Republike Albanije o sprovođenju Sporazuma između Vlade Republike Srbije i Saveta ministara Republike Albanije o readmisiji lica koja nezakonito borave. Spajanje tačaka 5, 6, 7. i 8. dnevnog reda. Da li narodni poslanik potpredsednica, gospođa Gordana Čomić, želi reč? (Ne.) Stavljam na glasanje predlog potpredsednice Čomić. Molim da se izjasnimo. Od 130 poslanika, za je glasalo 126. Konstatujem da je Narodna skupština prihvatila predlog. Poštovani narodni poslanici, sa radom ćemo nastaviti sutra u 10,00 časova.